SPRÁVA KOMISIE EURÓPSKEMU PARLAMENTU A RADE o vykonávaní nariadenia Rady (ES, Euratom) č. 58/97 a nariadenia Európskeho parlamentu a Rady (ES) č. 295/2008 o štrukturálnej podnikovej štatistike (prepracované znenie), ktorým sa zrušilo a nahradilo nariadenie č. 58/97 /* KOM/2011/0242 v konečnom znení */





[pic] | EURÓPSKA KOMISIA | Brusel, 4.5.2011 KOM(2011) 242 v konečnom znení SPRÁVA KOMISIE EURÓPSKEMU PARLAMENTU A RADE o vykonávaní nariadenia Rady (ES, Euratom) č. 58/97 a nariadenia Európskeho parlamentu a Rady (ES) č. 295/2008 o štrukturálnej podnikovej štatistike (prepracované znenie), ktorým sa zrušilo a nahradilo nariadenie č. 58/97 SPRÁVA KOMISIE EURÓPSKEMU PARLAMENTU A RADE o vykonávaní nariadenia Rady (ES, Euratom) č. 58/97 a nariadenia Európskeho parlamentu a Rady (ES) č. 295/2008 o štrukturálnej podnikovej štatistike (prepracované znenie), ktorým sa zrušilo a nahradilo nariadenie č. 58/97 OBSAH 1. ÚVOD 3 2. REGULAČNÝ VÝVOJ 3 3. DOSTUPNOSŤ A KVALITA ÚDAJOV ŠTRUKTURÁLNEJ PODNIKOVEJ ŠTATISTIKY 4 3.1. Hlavné súbory údajov 4 3.2. Včasnosť, dostupnosť a dôležitosť súborov údajov 5 3.3. Pravidlá a uplatňovanie dôvernosti 8 3.4. Presnosť 8 3.5. Jednotnosť a porovnateľnosť 9 4. DODRŽIAVANIE NARIADENIA O ŠTRUKTURÁLNEJ PODNIKOVEJ ŠTATISTIKE 11 5. ZAŤAŽENIE PODNIKOV A OPATRENIA NA JEHO ZNÍŽENIE 12 5.1. Úvod 12 5.2. Opatrenia prijaté na zníženie zaťaženia 12 6. ĎALŠÍ VÝVOJ 9 ÚVOD Cieľom nariadenia Rady č. 58/97 (ďalej len „nariadenie č. 58/97“ alebo „nariadenie o štrukturálnej podnikovej štatistike“), ako sa uvádza v článku 1, je ustanoviť spoločný rámec na zber, spracovanie, zasielanie a vyhodnocovanie štatistík Spoločenstva o štruktúre, činnosti, konkurencieschopnosti a výkonnosti podnikov v Spoločenstve. V nariadení o štrukturálnej podnikovej štatistike sa ustanovujú normy, štandardy a vymedzenia pojmov potrebné na tvorbu porovnateľných štatistík v Spoločenstve. Táto správa sa vzťahuje na vykonávanie nariadenia č. 58/97. Malo by sa poznamenať, že nariadenie č. 58/97 bolo zrušené a nahradené nariadením Európskeho parlamentu a Rady (ES) č. 295/2008 o štrukturálnej podnikovej štatistike (prepracované znenie) (ďalej len „nariadenie č. 295/2008“). Správa bola vypracovaná čiastočne na základe ustanovení článku 14 ods. 1 nariadenia č. 58/97, pokiaľ ide o konečné údaje za referenčný rok 2007, a čiastočne na základe ustanovení článku 13 ods. 1 nariadenia č. 295/2008, pokiaľ ide o predbežné údaje za referenčný rok 2008. Dôvodom na vypracovanie samotnej správy bola skutočnosť, že prvé úplné súbory údajov vzťahujúce sa na všetky prílohy k nariadeniu č. 295/2008 za referenčný rok 2008 nebudú potvrdené až do začiatku roka 2011, čo je príliš neskoro na predloženie správy v lehotách stanovených v nariadení č. 295/2008, preto sa uplatňuje čiastočné predkladanie správ na základe obidvoch nariadení. Cieľom správy vo všeobecnosti je poskytnúť informácie o opatreniach, ktoré prijala Európska komisia s cieľom zabezpečiť, aby používatelia mali k dispozícii vysoko kvalitné európske štatistiky a takisto informácie o spôsobe a rozsahu, v akom každý z členských štátov vykonával nariadenia o štrukturálnej podnikovej štatistike. Poskytujú sa v nej aj informácie o zaťažení podnikov a o opatreniach, ktoré prijali členské štáty s cieľom znížiť toto zaťaženie. REGULAČNÝ VÝVOJ Od predchádzajúcej správy vypracovanej v roku 2007 bolo nariadenie o štrukturálnej podnikovej štatistike zrušené v roku 2008 na základe prijatia nariadenia Európskeho parlamentu a Rady č. 295/2008 11. marca 2008. Z dôvodu prehľadnosti sa vzhľadom na skutočnosť, že nariadenie č. 58/97 bolo v minulosti niekoľkokrát zmenené a doplnené a plánovalo sa zapracovanie ďalších zmien a doplnení, uprednostnila voľba „prepracovaného znenia“. Hlavným cieľom nariadenia bolo reagovať na zvýšenú potrebu štatistických údajov, najmä v prípade služieb a v prípade možnosti zjednodušiť a znížiť množstvo požadovaných údajov. K nariadeniu č. 295/2008 sa pridali dve nové prílohy (príloha VIII – Štrukturálna štatistika služieb podnikov a príloha IX – Štrukturálna štatistika demografie podnikov) a posilnili sa požiadavky na údaje o sektore služieb. Pridaný bol aj pružný modul na vykonávanie osobitného a limitovaného zberu ad hoc údajov o ukazovateľoch podnikov. Rozhodlo sa, že pružný modul prepracovaného znenia štrukturálnej podnikovej štatistiky sa mal prvý raz použiť na zber údajov o „prístupe k financiám“. Výsledky tohto zberu údajov sa očakávajú v roku 2011. Zaviedli sa aj určité zjednodušenia; množstvo povinných a nepovinných ukazovateľov sa vypustilo a frekvencia zberu údajov pri niektorých ukazovateľoch sa zmenila z ročnej na viacročnú. Táto správa sa vzťahuje na sedem príloh k nariadeniu č. 58/97, ktoré možno nájsť aj v nariadení č. 295/2008 pod rovnakými názvami. Príloha I Spoločný modul pre ročnú štrukturálnu štatistiku Príloha II Štrukturálna štatistika priemyslu Príloha III Štrukturálna štatistika obchodu Príloha IV Štrukturálna štatistika stavebníctva Príloha V Štrukturálna štatistika v poisťovníctve Príloha VI Štrukturálna štatistika o úverových inštitúciách Príloha VII Štrukturálna štatistika o penzijných fondoch V súlade s článkom 12 nariadenia č. 58/97 (článok 11 nariadenia Európskeho parlamentu a Rady č. 295/2008) sa v nariadení Komisie (ES) č. 1618/1999 (nariadenie Komisie (EÚ) č. 275/2010) ustanovujú kritériá pre hodnotenie kvality štrukturálnej podnikovej štatistiky. DOSTUPNOSŤ A KVALITA ÚDAJOV ŠTRUKTURÁLNEJ PODNIKOVEJ ŠTATISTIKY Hlavné súbory údajov Údaje štrukturálnej podnikovej štatistiky poskytujú ucelený obraz o štruktúre, vývoji a vlastnostiach európskych podnikov a ich rôznych činností. Všeobecne povedané, údaje sa vzťahujú na všetky trhové činnosti s výnimkou poľnohospodárstva a personálnych služieb. Hlavné charakteristiky (ukazovatele), na ktoré sa vzťahujú údaje štrukturálnej podnikovej štatistiky, sú: - ukazovatele týkajúce sa demografie podnikov (napr. počet podnikov), - ukazovatele „týkajúce sa výstupov“ (napr. obrat, pridaná hodnota), - ukazovatele „týkajúce sa vstupov“: vstupy týkajúce sa práce (napr. zamestnanosť, odpracované hodiny), vstupy spojené s tovarom a službami (napr. nákupy celkom), kapitálové vstupy (napr. investície do hmotného majetku), - niekoľko dôležitých odvodených ukazovateľov sa generuje vo forme pomerov určitých monetárnych charakteristík alebo hodnôt na jedného obyvateľa. Všetky členské štáty predkladajú viaceré súbory údajov v súlade s požiadavkami ustanovenými v nariadení Komisie č. 251/2009[1] a základné rady sú klasifikované ako: - ročná podniková štatistika, - ročná podniková štatistika v členení podľa veľkostných tried, - ročná regionálna štatistika. - Všetky ukazovatele týkajúce sa radov pre ročnú podnikovú štatistiku sa uverejňujú podľa jednotlivých krajín a podrobne na úrovni tried (4-miestny kód) NACE Rev. 1.1. Ročná podniková štatistika v členení podľa veľkostných tried . Všetky ukazovatele sa uverejňujú podľa jednotlivých krajín, podrobne sú rozčlenené na úroveň skupiny NACE Rev. 1.1. (3-miestny kód) a veľkostnú triedu zamestnanosti. V prípade obchodných činností je k dispozícii ďalšie doplňujúce členenie podľa triedy veľkosti tržieb. V prípade radov pre ročnú regionálnu štatistiku sa uverejňujú štyri ukazovatele podľa regiónov NUTS-2[2] a podrobnejšie na úrovni oddielov NACE Rev.1.1. (2-miestny kód). V prípade oddielu obchodnej činnosti sa údaje uverejňujú na úrovni skupiny NACE Rev. 1.1. (3-miestny kód). Údaje požadované od referenčného roku 2008 budú k dispozícii na webovej stránke Eurostatu s novými kódmi klasifikácie ekonomických činností (NACE Rev. 2). Väčšinu údajov pre štrukturálnu podnikovú štatistiku zhromažďujú národné štatistické úrady pomocou štatistických prieskumov alebo prieskumov obchodného registra alebo z rôznych administratívnych zdrojov. Národné štatistické úrady môžu použiť jeden alebo viacero z týchto zdrojov podľa ich stratégie prieskumu so zreteľom na náklady, kvalitu údajov a zaťaženie respondentov z radov podnikov. Všetky údaje získané od členských štátov sa na úrovni Eurostatu kontrolujú z hľadiska kvality a uverejňujú sa na webovej stránke Eurostatu. Včasnosť, dostupnosť a dôležitosť súborov údajov 3.2.1. Včasnosť súborov údajov Lehoty na predkladanie (vyjadrené v mesiacoch po skončení referenčného roka) údajov Eurostatu sú: - T + 10 v prípade predbežných údajov týkajúcich sa príloh I až IV, - T + 10 v prípade prílohy VI, - T + 12 v prípade príloh V a VII, - T + 18 v prípade konečných údajov týkajúcich sa príloh I až IV. 3.2.2. Dostupnosťuverejnených údajov pre štrukturálnu podnikovú štatistiku Všetky údaje sú dostupné bezplatne na webovej stránke Eurostatu[3] v oddiele „Priemysel, obchod a služby“. Konečné údaje za rok 2007 týkajúce sa príloh V až VII boli uverejnené na webovej stránke Eurostatu v máji 2009 a údaje pre prílohy I až IV v novembri 2009. Agregáty na úrovni EÚ pre konečné údaje za rok 2007 sa vypočítali na základe dostupných údajov, ktoré poskytli členské štáty, a v prípade chýbajúcich údajov na základe odhadov. Nedôverné agregáty na úrovni EÚ boli uverejnené na začiatku roka 2010. Predbežné údaje za rok 2008 týkajúce sa príloh I až IV podľa NACE Rev. 2 boli pre väčšinu krajín uverejnené na webovej stránke Eurostatu v januári 2010. 3.2.2.1. Plán publikácií na rok 2009 Výsledky sa okrem uverejnenia na webovej stránke Eurostatu prezentovali aj v mnohých publikáciách vrátane: jednej publikácie Panoráma „Európske podniky: Fakty a čísla“, desiatich vydaní štatistík vo Focuse a nového prepracovaného oddielu venovaného európskym podnikom na webovej stránke Eurostatu. Údaje štrukturálnej podnikovej štatistiky boli použité aj v mnohých ďalších publikáciách. Významné príspevky boli v roku 2009, najmä v ročenke Eurostatu, príručke Eurostatu a regionálnej ročenke. Okrem toho, v polovici roka 2009 sa navrhol nový nástroj ( Statistics Explained[4] ) na šírenie (meta-) údajov prostredníctvom webovej stránky Eurostatu. Statistics Explained sa zakladá na technológii typu Web 2.0 Wiki a jeho hlavným účelom je objasniť európsku štatistiku prezentáciou údajov a poukázaním na to, čo je na nich zaujímavé alebo prekvapujúce spolu s uvedením všetkých potrebných východiskových informácií. 3.2.3. Účinnosť nariadenia a dôležitosť súborov údajov: úplnosť Z tabuliek 1, 2 a 3 možno vo všeobecnosti konštatovať, že údaje zasielané členskými štátmi sú dostatočne úplné pre prílohy I až IV, ale dostupnosť údajov pre prílohy týkajúce sa finančného sektora (prílohy V až VII) je vo všeobecnosti omnoho nižšia. Z údajov uvedených v tabuľkách možno takisto konštatovať, že dostupnosť údajov na webovej stránke Eurostatu sa znížila prítomnosťou dôverných údajov, najmä za malé krajiny, pokiaľ ide o konečné údaje týkajúce sa príloh I až IV. Vysoká úroveň dostupnosti a nízka úroveň dôvernosti bola zaznamenaná pri predbežných údajoch za rok 2008 týkajúcich sa príloh I až IV, pretože tieto údaje sa požadujú iba na trojmiestnej úrovni klasifikácie NACE Rev.2. Tabuľka 1 Dostupnosť a dôvernosť konečných údajov za rok 2007 týkajúcich sa príloh I až IV, NACE Rev. 1.1 Krajiny[5] | Celkový počet predložených buniek v % z buniek požadovaných na základe nariadenia o štrukturálnej podnikovej štatistike | Podiel dôverných buniek na zaslaných bunkách v % | Veľké krajiny | 94 | 13 | Stredne veľké krajiny | 92 | 22 | Malé krajiny | 86 | 26 | SPOLU | 90 | 22 | Tabuľka 2 Dostupnosť a dôvernosť konečných údajov za rok 2007 týkajúcich sa príloh V až VII, NACE Rev. 1.1 Krajiny | Celkový počet predložených buniek v % z buniek požadovaných na základe nariadenia o štrukturálnej podnikovej štatistike | Podiel dôverných buniek na zaslaných bunkách v % | Veľké krajiny | 63 | 9 | Stredne veľké krajiny | 78 | 11 | Malé krajiny | 70 | 6 | SPOLU | 73 | 9 | Tabuľka 3 Dostupnosť a dôvernosť predbežných údajov za rok 2008 týkajúcich sa príloh I až IV, NACE Rev. 2 Krajina | Celkový počet predložených buniek v % z buniek požadovaných na základe nariadenia o štrukturálnej podnikovej štatistike | Podiel dôverných buniek na zaslaných bunkách v % | Veľké krajiny | 99 | 5 | Stredne veľké krajiny | 95 | 16 | Malé krajiny | 91 | 14 | SPOLU | 94 | 13 | 3.2.3.1. Dôležitosť pre používateľov Ukazovateľom dôležitosti údajov štrukturálnej podnikovej štatistiky pre našich používateľov je počet údajov alebo publikácií stiahnutých z webovej stránky Eurostatu a počet publikácií predaných v roku 2009. Údaje uvedené v tabuľke zodpovedajú údajom, ktoré naši používatelia vyhľadali a ktoré sú dostupné na webovej stránke Eurostatu pre publikácie Eurostatu v roku 2009. Tabuľka 4 Počet vyhľadaných údajov Predané publikácie (tlačené verzie) | 64 | – European Business: Facts and figures (Európske podniky: Fakty a čísla) (vydania do roku 2007 do roku 2009)[6] | Bezplatne stiahnuté publikácie | 14 584 | – European Business: Facts and figures (Európske podniky: Fakty a čísla) | Bezplatne stiahnuté súbory údajov | Prílohy I až VII – Ročná podniková štatistika – Ročná podniková štatistika v členení podľa veľkostných tried – Ročná regionálna štatistika – Predbežné údaje – Ostatné | 49 230 22 814 8 594 11 463 1 744 4 615 | Pravidlá a uplatňovanie dôvernosti Tabuľky uvedené v odseku 3.2 ukazujú, do akej miery dôvernosť znížila dostupnosť údajov. Všetky krajiny uplatňovali podobné pravidlá dôvernosti, väčšinou na ochranu údajov jedného podniku alebo viacerých podnikov. Okrem toho vo viacerých členských štátoch bol tento prístup doplnený o „pravidlo dominantnosti“, podľa ktorého sa údaje nerozšírili, ak jeden z respondentov prevažoval v prípade údajov o viac ako určité pevné percento; použité percentá sa mierne líšia. Okrem dôvernosti údajov na úrovni jednotlivých krajín sa údaje zakázali aj na úrovni Spoločenstva s cieľom ochrany dôverných vnútroštátnych údajov. Pravidlá identifikácie celkových súčtov EÚ, ktoré sa musia zakázať, sa ustanovili v charte o ochrane dôverných údajov, ktorú odsúhlasili všetky členské štáty. V prípade údajov za rok 2007 sa nemohlo v dôsledku uplatňovaných pravidiel uverejniť 7 % všetkých agregovaných údajov na úrovni EÚ pre ročnú podnikovú štatistiku v prílohách I až IV z dôvodu zachovania dôvernosti. Tabuľka 5 Dôvernosť hlavných ukazovateľov ročnej podnikovej štatistiky, pre ktoré boli uverejnené agregáty EÚ za rok 2007; všetky úrovne činností NACE Rev.1.1 Príloha | Celkový počet buniek | Počet dôverných buniek | Podiel dôverných buniek na celkovom počte (%) | Príloha I | 856 | 57 | 7 | Príloha II | 5 652 | 480 | 8 | Príloha III | 1 252 | 42 | 3 | Príloha IV | 324 | 14 | 4 | Prílohy I – IV | 8 084 | 593 | 7 | Európska komisia súčasnosti s cieľom uspokojiť potreby používateľov týkajúce sa informácií skúma, ako dať k dispozícii viac agregátov EÚ. Spôsoby výpočtu odhadov pre dôverné agregáty EÚ, ktoré by zabezpečili dostatočnú ochranu údajov jednotlivých respondentov, pričom by sa zároveň zaručila určitá úroveň presnosti agregátov, boli preskúmané a budú sa používať od referenčného roka 2008. V súčasnosti sa odhady použili s cieľom poskytnúť viac agregátov EÚ na základe nedôverných vnútroštátnych údajov, aby sa vyplnili medzery, pre ktoré sa skutočné hodnoty nemohli zverejniť. Presnosť Podľa ustanovení nariadenia Komisie (ES) č. 1618/99 z 23. júla 1999 (ďalej len „nariadenie č. 1618/99“) o kritériách pre hodnotenie kvality štrukturálnej podnikovej štatistiky musia všetky členské štáty poskytovať Eurostatu na ročnom základe informácie o kvalitatívnych ukazovateľoch, ako sú variačné koeficienty, miera neodpovede a dve osobitné správy – jednu týkajúcu sa používanej metodiky a ďalšiu súvisiacu s hlavnou činnosťou. Eurostat vykonal na základe informácií poskytnutých všetkými členskými štátmi ročné hodnotenie za referenčný rok 2007 a jeho hlavné časti boli zahrnuté do tejto správy. S cieľom posúdiť kvalitu poskytovaných údajov na úrovni EÚ Eurostat vypočítal agregované variačné koeficienty EÚ pre šesť ukazovateľov na úrovni skupiny (3-miestny kód) NACE Rev.1.1 a za všetky odvetvia činnosti. Z nasledujúcej tabuľky vyplýva, že až na zopár výnimiek sú agregované variačné koeficienty EÚ pre šesť zhromaždených ukazovateľov (počet podnikov, obrat, pridaná hodnota, osobné náklady, hrubé investície, počet zamestnancov) nižšie ako 1,5 %. Uvedené variačné koeficienty sú vo všeobecnosti nižšie v prípade priemyslu a mierne vyššie v prípade stavebníctva, obchodu a služieb. Tabuľka 6 Rozdelenie agregovaných variačných koeficientov EÚ (%) 0,6 – 1,5 | 26,5 | 97,2 | 63,7 | 57,1 | 67,8 | 48,5 | 1,6 – 2,5 | 0 | 0,9 | 5,9 | 0,6 | 4,2 | 2,4 | > 2,5 | 0 | 0 | 0 | 0 | 1,8 | 0,6 | Počnúc zberom údajov za referenčný rok 2008 sa budú údaje pre štrukturálnu podnikovú štatistiku hodnotiť každoročne od začiatku roka 2011 na základe nového nariadenia Komisie (ES) č. 275/2010, ktorým sa vykonáva nariadenie Európskeho parlamentu a Rady (ES) č. 295/2008, pokiaľ ide o kritériá hodnotenia kvality štrukturálnej podnikovej štatistiky. Správy sa budú vypracovávať v súlade s Kódexom postupov pre európsku štatistiku. Jednotnosť a porovnateľnosť Keďže každý členský štát si môže zvoliť spôsob, akým zostavuje údaje pre štrukturálnu podnikovú štatistiku, vyžaduje sa prísne dodržiavanie nariadení Komisie, aby sa zabezpečila porovnateľnosť údajov medzi jednotlivými krajinami. Ako sa uviedlo, od členských štátov sa požaduje, aby za každý referenčný rok predložili dve správy, v ktorých majú možnosť poskytnúť Eurostatu a svojim používateľom informácie o uplatnenej metodike. Jednotnosť sa týka rozsahu, v ktorom štatistika umožní kombinované používanie údajov z rôznych zdrojov, Eurostat sa z tohto dôvodu pokúsil zistiť, aké sú spoločné prvky štrukturálnej podnikovej štatistiky a iných podnikových prieskumov a do akej miery sú zhodné (zhodnosť sa môže považovať za synonymum pre jednotnosť). Porovnateľnosť je osobitný prípad jednotnosti, pričom sa používajú údaje z rovnakého zdroja, ale za rôzne časové obdobia a/alebo regióny. Údaje pre štrukturálnu podnikovú štatistiku môžu byť spojené s niekoľkými inými štatistickými oblasťami, ako sú: národné účty, prieskum pracovných nákladov, pracovná sila a krátkodobá štatistika. Avšak s cieľom používať tieto štatistiky kombinovaným spôsobom musí byť zabezpečená ich jednotnosť. Jednotnosť štrukturálnej podnikovej štatistiky a uvedených oblastí sa analyzovala v minulosti a zistilo sa množstvo rozdielov v údajoch aj metodike. To nie je nezvyčajné, pretože každá oblasť si vymedzila metodiku spôsobom, ktorý najlepšie zodpovedá konkrétnej analýze. Podniková a obchodná štatistika čelia v globalizovanom svete veľkým výzvam. Výrazný posun smerom k integrácii svetových trhov mení štruktúru hospodárstva a spôsob fungovania podnikov. Eurostat preto navrhol program modernizácie a lepšej integrácie podnikovej a obchodnej štatistiky (MEETS)[8]. Program bude trvať šesť rokov od roku 2008 do roku 2013. Jedným z významných projektov v rámci programu MEETS je projekt „ Jednotnosť koncepcií a metód štatistiky súvisiacej s podnikmi “, ktorý sa začal v treťom štvrťroku roku 2010 a bude trvať 48 mesiacov. Tento projekt pomôže zlepšiť jednotnosť koncepcií a uľahčí tvorbu integrovaných právnych predpisov upravujúcich podnikovú a obchodnú štatistiku v budúcnosti. DODRŽIAVANIE NARIADENIA O ŠTRUKTURÁLNEJ PODNIKOVEJ ŠTATISTIKE Dodržiavanie nariadenia o štrukturálnej podnikovej štatistike sa hodnotí na základe presnosti údajov poskytnutých členskými štátmi a aj na základe úplnosti údajov a počtu verzií potrebných pred konečným vydaním. Celkovo sa úroveň dodržiavania v prípade údajov za rok 2007 zvýšila oproti úrovni dodržiavania zaznamenanej pri predchádzajúcej správe. Úplná analýza všetkých záležitostí súvisiacich s dodržiavaním, najmä tých, ktoré sa týkajú porovnateľnosti, nie je možná, pokiaľ nie sú k dispozícii aktualizované správy o kvalite plánované na máj 2011. Presnosť sa rokmi celkovo zlepšila. Niektoré krajiny však aj naďalej posielajú svoje údaje s určitým oneskorením, čo malo vplyv na presnosť rozšírenia agregátov EÚ. Najvýznamnejšie zlepšenie z hľadiska presnosti v porovnaní s predchádzajúcou správou zaznamenalo Belgicko, Írsko, Grécko a Slovinsko. Belgicko a Grécko však poslali svoje údaje s určitým oneskorením. Prvé údaje za rok 2007 poskytla Malta s veľkým oneskorením. Pokiaľ ide o úplnosť súborov údajov, ktoré krajiny predkladajú, keď sa vezmú spolu všetky súbory údajov pre definitívne rady príloh I až IV, ktoré predložili EÚ-27 a Nórsko, tieto predstavujú 90 % požadovaných údajov. To predstavuje značné zlepšenie v porovnaní so situáciou opísanou v predchádzajúcej správe predloženej Európskemu parlamentu a Rade v roku 2007, je to však stále nedostatočné. Viaceré krajiny prijímajú opatrenia na zlepšenie dostupnosti údajov. Predbežné údaje za rok 2008 predložila väčšina krajín pred lehotou stanovenou v nariadení. Niekoľko krajín poslalo svoje údaje s určitým oneskorením, napríklad približne 20 dní po uplynutí lehoty v prípade Belgicka a Talianska a s oneskorením viac ako jeden mesiac v prípade Grécka a Poľska. V porovnaní s minulým rokom sa presnosť v prípade týchto súborov údajov vo všeobecnosti nezlepšila, tento stav bol však dôsledkom skutočnosti, že referenčný rok 2008 bol ovplyvnený zavedením NACE Rev.2. Celkovo je k dispozícii 94 % požadovaných údajov. Stále chýbali niektoré rady údajov pre prílohy V až VII. Celkovo je k dispozícii 73 % požadovaných údajov pre finančné prílohy. Posúdenie uvedené v tabuľke 7 ukazuje celkové hodnotenie dodržiavania za všetky členské štáty, na ktoré sa vzťahovalo nariadenie o štrukturálnej podnikovej štatistike za referenčný rok 2007 (EÚ-27 a Nórsko). Hodnotenie sa zakladalo na presnosti, úplnosti údajov a počte verzií poskytnutých v prípade konečných údajov za rok 2007 v súvislosti s prílohami I až VII a aj v súvislosti s predbežnými údajmi za rok 2008 pre prílohy I až IV. Krajiny sa rozdelili do štyroch kategórií podľa úrovne dodržiavania: VD = Veľmi dobrá úroveň dodržiavania, všetky požadované údaje (až na malé výnimky) boli predložené včas. D = Dobrá úroveň dodržiavania, chýba niekoľko prvkov alebo prišlo k menšiemu oneskoreniu pri predložení údajov. Č = Údaje boli čiastočne k dispozícii, ale hlavné prvky týkajúce sa dodržiavania chýbali alebo neboli dodržané termíny. N = Veľká časť údajov chýbala alebo prišlo k veľkému oneskoreniu pri predložení údajov. Tabuľka 7 Celkové posúdenie dodržiavania Krajiny | Celkové hodnotenie | EE, ES, FR, LV, LT, HU, AT, PT, RO, SK, FI, SE, NO | VD | BE, BG, CZ, DK ,DE, IE, IT, CY, LU, NL, PL, UK, SI | D | GR | Č | MT | N | Z uvedenej tabuľky možno konštatovať, že úroveň dodržiavania bola „veľmi dobrá“ alebo „dobrá“ pri väčšine členských štátov. Malta okrem toho vynaložila značné úsilie na odstránenie problémov súvisiacich s nedodržiavaním termínov a začala posielať údaje za predchádzajúce referenčné roky. Všetky krajiny majú v úmysle zvýšiť úroveň dodržiavania od referenčného roku 2008. Eurostat vykonal opatrenia na zvýšenie úrovne dodržiavania v dvoch oblastiach. Po prvé, správa o úrovni dodržiavania bola predložená dvakrát ročne riadiacej skupine pre štrukturálnu podnikovú štatistiku a raz za rok riaditeľom podnikovej štatistiky. Listy generálneho riaditeľa Eurostatu vedúcim národných štatistických úradov sa takisto použili na riešenie prípadov závažného nedodržiavania. Okrem monitorovania a predkladania správ sa nadviazali dvojstranné kontakty s cieľom preskúmať a odstrániť nedostatky týkajúce sa dodržiavania. Po druhé, Eurostat sa pokúsil nájsť spôsoby, ako uľahčiť prenos údajov, napr. zjednodušením formátov pre prenos údajov a zjednodušením požiadaviek na údaje, najmä na základe prepracovaného znenia nariadenia o štrukturálnej podnikovej štatistike. ZAŤAŽENIE PODNIKOV A OPATRENIA NA JEHO ZNÍŽENIE Úvod V oznámení Komisie z marca 2005 „Lepšia regulácia pre rast a zamestnanosť“ sa zjednodušenie označilo za prioritnú akciu EÚ. Oznámenie Komisie o znížení administratívneho zaťaženia, zjednodušení a stanovení priorít v oblasti štatistiky Spoločenstva (KOM(2006) 693 v konečnom znení) sa zameralo konkrétnejšie na štatistiku. Ako sa už uviedlo, „prepracované znenie“ nariadenia o štrukturálnej podnikovej štatistike sa s cieľom znížiť zaťaženie poskytovateľov údajov a aj podnikov zameriava na udržanie zaťaženia podnikov na najnižšej možnej úrovni, a preto sa vypustilo množstvo povinných alebo nepovinných ukazovateľov alebo sa ich frekvencia zmenila z ročnej na viacročnú. Opatrenia prijaté na zníženie zaťaženia V tomto oddiele sú zhrnuté opatrenia, ktoré prijal Eurostat a členské štáty v posledných rokoch s cieľom znížiť náklady a zaťaženie podnikov. Eurostat spolupracoval s národnými štatistickými úradmi s cieľom nájsť spôsoby, ako znížiť zaťaženie podnikov. V prepracovanom znení nariadenia o štrukturálnej podnikovej štatistike sa znížil počet povinných ukazovateľov, pričom sa zmenila frekvencia niektorých ukazovateľov z ročnej na viacročnú a takisto sa zrušili nepovinné ukazovatele. V prepracovanom znení nariadenia o štrukturálnej podnikovej štatistike sa okrem toho zavádza možnosť, aby krajiny zjednodušili príspevok do celkových európskych súčtov (vlajky CETO), pričom nie sú povinné poskytovať podrobné údaje, ak údaje nie sú dostatočne spoľahlivé na to, aby sa uverejnili na vnútroštátnej úrovni. Niektoré opatrenia, ktoré prijali členské štáty, sa týkali spôsobu organizácie zberu údajov pre štrukturálnu podnikovú štatistiku. Väčšina členských štátov často používala prieskum vzoriek. Okrem jedného z 27 členských štátov všetky použili namiesto sčítaní prieskum vzoriek alebo kombináciu prieskumu vzoriek a údajov získaných z iných zdrojov. Členské štáty sa zamerali na uplatňovanie nových stratégií odberu vzoriek s cieľom znížiť zaťaženie podnikov a náklady národných štatistických úradov. Mnohé krajiny okrem toho vylúčili malé podniky zo svojich prieskumov a namiesto toho použili zdroje administratívnych údajov v kombinácii s odhadmi. V mnohých členských štátoch sa výrazne a čoraz viac uprednostňuje používanie zdrojov administratívnych údajov namiesto vykonávania prieskumov. Avšak existuje niekoľko prekážok týkajúcich sa využívania samotných zdrojov administratívnych údajov vzhľadom na skutočnosť, že administratívne údaje sa zväčša líšia od štatistických údajov, pokiaľ ide o vymedzenia pojmov, formáty, kódy, prenosové protokoly atď. Z tohto dôvodu je potrebná politická podpora na dosiahnutie dohody medzi národnými štatistickými úradmi a príslušnými vládnymi organizáciami o tvorbe administratívnych údajov, ktoré by slúžili na príslušné účely. Prechod od prieskumov k využívaniu zdrojov administratívnych údajov si vyžaduje počiatočnú investíciu vo forme dodatočných vnútorných zdrojov a nové upravené pracovné metódy na úrovni národných štatistických úradov predtým, ako sa môže prejaviť zvýšenie účinnosti. Niektoré krajiny začali skúmať aj priamejšie spôsoby zberu údajov, vrátane priameho zberu z účtovných závierok spoločností. Ideálne by sa štatistika generovala ako vedľajší produkt pravidelného účtovníctva podnikov, údaje by sa spracovávali automaticky, spoločné identifikátory by umožnili, aby sa získané informácie používali najúčinnejším spôsobom a informácie by sa automaticky zasielali, napríklad Eurostatu, hneď po spracovaní. Na záver, zaťaženie podnikov predstavuje problém, ktorý sa berie do úvahy vždy, keď sa vykonávajú zmeny požiadaviek na údaje alebo postupov tvorby údajov. Hlavným cieľom je však tvorba vysoko kvalitných údajov pre štrukturálnu podnikovú štatistiku, ktoré zodpovedajú potrebám používateľov nákladovo efektívnym spôsobom. ĎALŠÍ VÝVOJ Európsky štatistický systém sa stále snaží nájsť spôsoby riešenia nových a vznikajúcich potrieb štatistiky, pričom zároveň vynakladá nemalé úsilie na zníženie zaťaženia respondentov a nákladov na tvorbu štatistiky. Okrem toho, vzhľadom na rastúci význam európskej štatistiky – na úrovni EÚ – pre navrhovanie, vykonávanie, monitorovanie a hodnotenie politík EÚ Komisia (Eurostat) vydala oznámenie o metóde tvorby štatistiky EÚ – vízia pre nasledujúce desaťročie[9]. V tomto oznámení sa ponúka vízia reformy metódy tvorby európskej štatistiky. V rámci programu MEETS pre modernizáciu a lepšiu integráciu podnikovej a obchodnej štatistiky, ktorý už bol spomenutý, sa prijímajú praktické opatrenia na realizáciu tejto vízie. Cieľom programu je navrhnúť cieľové súbory ukazovateľov a vykonať preskúmanie priorít, vymyslieť efektívnejší rámec štatistiky súvisiacej s podnikmi a zaviesť inteligentnejší spôsob zberu dát a modernizácie a zjednodušenia systému Intrastat. [1] Nariadenie Komisie (ES) č. 251/2009 z 11. marca 2009, ktorým sa vykonáva a mení a dopĺňa nariadenie Európskeho parlamentu a Rady (ES) č. 295/2008, pokiaľ ide o rady údajov, ktoré sa majú zostavovať pre štrukturálnu podnikovú štatistiku, a úpravy potrebné po revízii štatistickej klasifikácie produktov podľa činností (CPA). [2] Spoločná nomenklatúra územných jednotiek pre štatistické účely (nariadenie (ES) č. 1059/2003). [3] http://epp.eurostat.ec.europa.eu/portal/page/portal/eurostat/home. [4] http://epp.eurostat.ec.europa.eu/statistics_explained/index.php/Structural_business_statistics_overview. [5] Klasifikácia CETO: Veľké krajiny: DE, FR, IT, UK Stredne veľké krajiny: BE, DK, ES, GR, IE, NL, AT, PL, PT, FI, SE, NO Malé krajiny: BG, CZ, EE, CY, LV, LT, LU HU, MT, RO, SI, SK. [6] Výroba tlačených verzií bola ukončená v roku 2010. [7] Variačné koeficienty sa vypočítali pre konečné údaje za rok 2007 pre rady 1A, 2A, 3B a 4A (prílohy I – IV) na 3-miestnej úrovni (skupiny) alebo zoskupenia NACE Rev.1.1, ako sa uvádza v oddiele 9 prílohy 1 k nariadeniu o štrukturálnej podnikovej štatistike. [8] Ú. v. EÚ L 340, 19.12.2008 – (Rozhodnutie Európskeho parlamentu a Rady č. 1297/2008/ES zo 16. decembra 2008 o Programe modernizácie európskej podnikovej a obchodnej štatistiky (MEETS)). [9] KOM(2009) 404 v konečnom znení: Oznámenie Komisie Európskemu parlamentu a Rade o metóde tvorby štatistiky EÚ: vízia pre nasledujúce desaťročie.